นโยบายที่เด่น ๆ จากการประชุมสภาจีนประจำปี 2022 (China Two Sessions 2022) มีอะไรบ้าง
นโยบายที่เด่น ๆ จากการประชุมสภาจีนประจำปี 2022 (China Two Sessions 2022) ได้แก่


1. ตั้งเป้า GDP ปี 2022 โต 5.5% ท่ามกลางปัญหาหลากหลาย

2. ขอเป็นตัวกลางในสงคราม จีนขอเป็นตัวแทนเจรจาสงบศึกให้ความมั่นคงและการเติบโตอย่างยั่งยืนของโลกกลับมาอีกครั้ง แต่ยังเลี่ยงการวิจารณ์ต่อรัสเซีย แถมคัดค้านการ Sanction ซึ่งอ้างว่าไม่ช่วยอะไรและยังจะทำให้เศรษฐกิจชะลอตัว

3. สนับสนุน Tech start-up พร้อมกับวางกฎระเบียบใหม่ให้บริษัท Tech รัฐบาลจีนไล่บีบบริษัท Tech หนักมากตั้งแต่ช่วงสิ้นปี 2020 และในการประชุมสภาก็ยังยืนยันว่าต้องทำต่อในปี 2022 เพื่อควบคุมความไม่มีระเบียบของการขยายทุนนิยมโดยไร้ความรับผิดชอบ โดยเฉพาะในข้อผูกขาด ทางด้านนายกรัฐมนตรีปลอบใจนักลงทุนด้วยการบอกว่าสนับสนุนบริษัท Start-up เจ้าเล็กอยู่ โดยเฉพาะฝั่ง Hardware โดยเปิดตลาดหุ้นใหม่ Beijing Stock Exchange เพื่อให้ Start-up ระดมทุนง่ายขึ้น

4. ดัน e-commerce เมืองรอง ตามนโยบาย common prosperity เพื่อขยายโอกาสให้คนชนบทและเพิ่มกำลังการบริโภค

5. ขยายแท่นชาร์จ EV และ Battery swap station

6. ขยายการติดตั้งเสา 5G มีเป้าหมายจะติดตั้งเสาเพิ่ม 6 แสนต้น ทำให้ทั้งประเทศมีเสา 5G รวมกัน 2 ล้านต้น มากที่สุดในโลก และเริ่มมองไปยัง 6G แล้ว

7. ดัน Start-up Hardware เปิดตัวโครงการ little giants ที่รัฐบาลจะลงทุนในบริษัท Start-up Hardware เช่น Robotics, Automation, Industrial Software, Semiconductor, Aerospace Equipment, Marine Engineering Equipment, Advanced Railway Equipment, Electric Power Equipment, New Materials และ Biomedicine

8. ส่งเสริมให้มีลูกกันมากขึ้น เพื่อเพิ่มอัตราเกิด ค่าใช้จ่ายการเลี้ยงดูเด็ก 3 คนจะสามารถนำมาลดภาษีได้ เปิดช่องให้คนมีลูกเยอะ ๆ และยังพยายามปรับปรุงโครงสร้างการศึกษาในประเทศเพื่อให้โอกาสเด็กจากครอบครัวรากหญ้ามากกว่าเดิม เช่น ปรับปรุงคุณภาพโรงเรียนให้เท่าเทียม สั่งเลิกโรงเรียนกวดวิชาเอกชน

9. ไวรัสโควิดต้องเท่ากับ 0 สั่งปิดเมืองใหญ่ ๆ กันอีกแล้ว
ข่าวเศรษฐกิจและการเงิน,ตลาดการเงิน & ผลิตภัณฑ์และบริการทางการเงิน,การวิเคราะห์ทางการเงิน & เศรษฐศาสตร์การเงิน